Titusz Dugovics sau Titus Dugović (în ; n. ?- d. 21 iulie 1456) a fost un soldat mitic maghiar de etnie croată sau sârbă care a luptat împotriva forțelor Imperiului Otoman în Asediul Belgradului din 1456 și a murit eroic, împiedicându-l pe portdrapelul turc să înfigă steagul otoman pe turnul cetății. Cu toate acestea, existența sa istorică este pusă la îndoială, deoarece toate cronicile cunoscute în care apare au o veridicitate extrem de discutabilă.